
A fiatal felnőttek tudatos táplálkozása és a funkcionális élelmiszerekre vonatkozó attitűdvizsgálat

Bevezetés:
Az egészséges, kiegyensúlyozott táplálkozás jelentősen hozzájárulhat az életminőség javításához és a hosszabb élettartamhoz. Ezért törekszik az élelmiszeripar olyan funkcionális élelmiszerek fejlesztésére, amelyek egészségvédő hatásúak, így segíthetnek a civilizációs betegségek terjedésének lassításában. A táplálkozás tudatos irányítása, és a helyes döntéshozatal kulcsszerepet játszik az egészséges életmód kialakításában, és magyarázatot adhat az elhízás hátterében álló étkezési magatartásformákra is.
Anyag és módszer:
Felmérésem eredményeit egy 31 kérdésből álló kérdőívre alapoztam, melyet nyíregyházi fiatal felnőttek töltöttek ki (N=372). A válaszadók életkora 18 és 29 év közé sorolható. Az önkontroll méréséhez Tagney, Baumeister és Boone (2004) önkontroll skáláját használtam. A kapott adatokat az SPSS 16.0 szoftverével dolgoztam fel, khí négyzet, korreláció és T próba statisztikai eljárást alkalmaztam.
Eredmények:
A vizsgált korosztály közel 80%-a nem ismeri a funkcionális élelmiszerek fogalmát, és csak egy kisebb csoport rendelkezett helyes ismeretekkel. A vásárlási döntések legmeghatározóbb szerepe a funkcionális élelmiszerek mellet, az egészségvédő hatásuk (p= 0,000 r=0,521). Az önkontroll szintje és az egészséges táplálkozás mértéke között erős szignifikancia jött létre (p= 0,000 r=0,283; p= 0,000 r=0,259; p=0,000 r=0,203). Az önkontroll és a funkcionális élelmiszerek ismerete között nem jött létre kapcsolat (p= 0,900 r=0,002).
Következtetések:
Biacs és Péter (2017) szerint a kereslet folyamatosan nő a funkcionális élelmiszerek iránt. Eredményeim azonban azt mutatják, hogy a vizsgált korosztály jelentős része nem ismeri ezeket az élelmiszereket. Papp-Bata és Beard (2019) kutatása szerint az íz az egyik legfontosabb tényező Európában, de a vizsgálatom során az egészségre gyakorolt hatás bizonyult meghatározóbbnak. Krisztik-Pető (2021) eredményeivel összhangban találtam összefüggést az önkontroll és az egészséges táplálkozás között, viszont a funkcionális élelmiszerek csekély ismerete miatt nincs kapcsolat az önkontroll és a funkcionális élelmiszerek vásárlása között.



